Mazhar Nanautawi

Muḥammad Mazhar Nanautawi (1821–1885) fìgbà kan jẹ́ onímọ̀ Mùsùlùmí ti orílẹ̀-èdè India àti àjà fétò òmìnira tó kópa pàtàkì nínú ìdàgbàsókè Mazahir Uloom. Ó kópa nínú Battle of Shamli.

 Ìtàn ìgbésíayé Mazhar Nanautawi 
A bí Muḥammad Mazhar sínú ìdílé Siddiqi family of Nanauta ní ọdún 1821.  Bàbá rẹ̀ Lutf Ali tán mọ́ Mamluk Ali Nanautawi. Mazhar ṣe àkàsórí ìwé Kùráànì, ó sì gboyè ẹ̀kọ́ alákọ̀ọ́bẹ̀rẹ̀ lọ́wọ́ bàbá rẹ̀. Ó kẹ́kọ̀ọ́ pẹ̀lú Mamluk Ali Nanautawi ní ilé-ìwé girama ti Delhi College. Ó tún kẹ́kọ̀ọ́ pẹ̀lú Muwatta Imam Malik  pẹ̀lú ìmọ̀ àwọn ìwé hadith mìíràn pẹ̀lú Shah Abd al-Ghani Dehlawi àti Sahih Bukhari àti Shah Muḥammad Ishāq Dehlawi. Ó jẹ́ ọ̀kan lára àwọn ọmọ ẹ̀yìn  Rashid Ahmad Gangohi ní Sufism.

Wọ́n yan Mazhar  sípò olùkọ́-àgbà ti ẹ̀ka ẹ̀kọ́ ìmọ̀ Arabic ní Government College ní Varanasi láti ọwọ́ Aloys Sprenger. Ó padà di olórí ẹ̀ka Arabic department ti Government College, Ajmer. Ó jẹ́ olùkọ́ ní ilé-ìwé Agra College. Mazhar kópa nínú ìjà-fómìnira ti orílẹ̀-èdè India, ó sì jà pẹ̀lú Imdadullah Muhajir Makki ní Battle of Shamli. Èrò rẹ̀ nípa ṣíṣe iṣẹ́ pẹ̀lú ilé-iṣẹ́ ìjọba yí padà ní ọdún 1857.  Ó dára pọ̀ mọ́ Nawal Kishore Press, ó sì ṣiṣẹ́ gẹ́gẹ́ bíi olóòtú, ó sì ṣiṣẹ́ fún ọdún méje. Àwọn iṣẹ́ tó ṣe olóòtú fún ni iṣẹ́ Al-Ghazali, tí ń ṣe Ihya al-Ulūm àti Tāhir Patni's Majma' al-Bahhār; èyí tó padà di ìwé ètò ẹ̀kọ́ nígbà náà. Ní oṣù kejì, ọdún 1867, Mazhar dara pọ̀ mọ́  Mazahir Uloom; níbi tí ó ti kọ́ ẹ̀kọ́ bíi tafsir, hadith, fiqh, ìwé lítíreṣọ̀ àti ìwé ìtàn. Òun ni olùdásílẹ̀ Mazahir Uloom, ó sì rí sí ìdàgbàsókè rẹ̀.

Mazhar kú ní ọjọ́ kẹta, oṣù kẹwàá, ọdún 1885.  Díẹ̀ lára àwọn akẹ́kọ̀ọ́ rẹ̀ ni Muhammad Qasim Nanautawi àti Khalil Ahmad Saharanpuri.

 Àwọn Ìtọ́kasí 

 Bibliography